《次韵陈季陵觅酒二首》
宋代·陈棣

西风曾未入梧楸，已有骚人怨凛秋。
草赋未为伧父语，破愁宜召曲生谋。
君方负笈金陵去，我欲乘桴沧海浮。
后夜月明应好在，一樽能为辍行不。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。